
ΠΕ ΡΙΕΧΟΜΕ ΝΑ 

ΑΠΟΛΛΟΤΡΙΩΣΕΙΣ 

ΑΠΟΦΑΣΕΙΣ 


Αναγκαστική απαλλοτρίωση ακινήτων στη Δυτική τάφρο Χανιών για αρ¬ 
χαιολογικούς σκοπούς . 1 

Κήρυξη απαλλοτριωτέας αγροτικής έκτασης στην κοινότητα Νίοχωρίου Ν. 
Εύβοιας... 2 


ΠΟΛΕΟΔΟΜΙΑ 


Στην έκταση που απαλλοτριώνεται προβάλλουν δικαιώματα κυριότητας οι: 
α) Σκαρλάτος Αδάμ, β) Αναστασάκης Όθωνας κ.λπ. 

Η απαλλοτρίωση κηρύσσεται υπέρ του Δημοσίου και με δαπάνη του Ταμείου 
Αρχαιολογικών Πόρων και Απαλλοτριώσεων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 18 Απριλίου 1989 
ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΠΟΛΙΤΙΣΜΟΥ 

ΔΗΜ. ΤΣΟΒΟΛΑΣ ΑΜ.-Μ.(ΜΕΛ,) ΜΕΡΚΟΥΡΗ 

- ♦- 


ΑΠΟΦΑΣΕΙΣ 

Τροποποίηση ρυμοτομικού σχεδίου Πυργετού Ν. Λάρισας και ειδικότερα 
στο Ο.Τ. 42 .. 7.... 3 

Αναθεώρηση εγκεκριμένου σχεδίου εργατικών κατοικιών Αγ. Γεωργίου 
Πρέβεζας. 4 

ΑΝΑΚΟΙΝΩΣΕΙΣ 

Ανακοίνωση παρακατάθεσης αποζημίωσης ρυμοτομητέας και προσκυρω- 
τέας έκτασης στο Δήμο Αμαρουσίου.... 3 

Ειδοποίηση για τη γενομένη παρακατάθεση αποζημίωσης για αναγκαστική 
προσκύρωση οικοπεδικών τμημάτων στο Μαρούσι. 6 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στη ΔΙΜ/Φ8.1/οικ. 3825/6.4.89 απόφαση του 
Αναπληρωτή ΐπουργού Βιομηχανίας, Ενέργειας και Τεχνολογίας .. 7 


ΑΠΑΛΛΟΤΡΙΩΣΕΙΣ 


(2) 

Κήρυξη απαλλοτριωτέας αγροτικής έκτασης στην κοινότητα Νεοχωρίου 
Ν. Εύβοιας. 

Ο ΠΡΟΕΔΡΟΣ ΚΟΙΝΟΤΗΤΑΣ ΝΕΟΧΩΡΙΟΥ 

Με την αριθ. 6/1988 απόφαση του Κοινοτικού Συμβουλίου Νεοχωρίου και 
την αριθ. 16627/11.11.1988 απόφαση του Νομάρχη Εύβοιας, εγκρίθηκε και 
κηρύσσεται απαλλοτριαία αγροτική έκταση 925 τ.μ. για να πληρωθεί ο υπάρ¬ 
χων χώρος για τη δημιουργία γηπέδου. 

Ο Πρόεδρος 

ΙΩΑΝΝΗΣ ΡΟΥΜΕΛΙΩΤΗΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 6787/88 (3) 

Τροποποίηση ρυμοτομικού σχεδίου Πυργετού Ν. Λάρισας και ειδικότερα στο 

Ο.Τ. 42. 


ΑΠΟΦΑΣΕΙΣ 

Αριθ. 1036152/1819/0010 (1) 

Αναγκαστική απαλλοτρίωση ακινήτων στη Δυτική τάφρο Χανιών για αρχαιολο¬ 
γικούς σκοπούς. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Ν.Δ/τος 797/1971 «Περί αναγκαστικών απαλλοτριώ¬ 
σεων» σε συνδυασμό με τις διατάξεις του Β.Δ/τος 139/1971 «περί της αρμο- 
διότητος των Νομαρχών προς κήρυξιν αναγκαστικών τινων απαλλοτριώ¬ 
σεων». 

2. Τις διατάξεις του άρθρου 1 του Νόμου ΒΡΞΖ/1893 «περί αναγκαστικής 
απαλλοτριώσεως ακινήτων προς συντήρησιν ή ανεύρεσιν αρχαιοτήτων». 

3. Το σχετικό απόσπασμα πρακτικού από τη συνεδρίαση του Αρχαιολογικού' 
Συμβουλίου με αριθ. 22/7.7.87, αποφασίζουμε: 

Κηρύσσουμε την αναγκαστική απαλλοτρίωση, για λόγους δημόσιας ωφέ¬ 
λειας και ειδικότερα για την προστασία συντήρηση και ανάδειξη της Δυτικής τά¬ 
φρου των Ενετικών τειχών μεσαιωνικής πόλης Χανιών, έκτασης συνολικού εμ- 
βαδού 15.975,49 Μ 2 , που βρίσκεται στη Δυτική τάφρο Χανιών και φαίνεται με 
αριθμούς ιδιοκτησιών 1,2,3,4,5,6,7,9 και 10 στο με κλίμακα του θ. Καλα- 
μπάκου που έχει θεωρηθεί από τον Προϊστάμενο Αποτυπώσεων και Συντηρή- 
σεως Κτιρίων Μ. Γιαννουλάκη στις 19.4.1988. 


.0 ΝΟΜΑΡΧΗΣ ΛΑΡΙΣΑΣ 

Έχοντας υπόψη: 

1. Τις διατάξεις του από 17.7.1923 Ν.Δ. (ΦΕΚ 288Α /23). 

2. Τις διατάξεις του από 2.4.85 Π.Δ. (ΦΕΚ 225Δ'/85) Περί μεταβιβάαεως 
αρμοδιοτήτων στους Νομάρχες. 

3. Τις διατάξεις του από 14.2.87 Π.Δ. (ΦΕΚ 133Δ'/87) περί τροποποίησης 
του από 24.4.85 Π.Δ. (ΦΕΚ 181/Δ) και του από 20.8.85 Π.Δ. (ΦΕΚ 414/ 
Α). 

4. Τις διατάξεις του Ν. 1577/85 περί Γ.Ο.Κ. 85. 11 

5. Την αριθ. 61/88 απόφαση του Κ·Σ· Πυργετού περί τροποποίησης του ρ.σ. 
στο Ο.Τ. 42 σύμφωνα με την υπάρχουσα διαμορφωμένη κατάσταση για όφελος 
των ιδιοκτησιών. 

6. Την αριθ. 99/10.3.89 πράξη του Σ.Χ.Ο.Π. της 2ης/89 συνεδρίας με 
γνωμοδότηση υπέρ της προτεινομένης τροποποίησης. 

Επειδή με το Π.Δ. της 13.9.1926 (ΦΕΚ 364/26) εγκρίθηκε το ρ.σ. του 
Πυργετού χωρίς να ληφθεί υπόψη η διαμορφωμένη κατάσταση κοινοχρήστων 
χώρων και επειδή παρουσιάζονται από τότε προβλήματα τόσο στην υλοποίηση 
του σχεδίου, (οικονομική αδυναμία Κοινότητας) όσο και στην οικοδόμηση νέων 
σύγχρονων κατοικιών, αποφασίζουμε: 

Εγκρίνουμε τη μερική τροποποίηση του ρ.σ. στον Πυργετό στο Ο.Τ. 42 και εν 
μέρει στο Ο.Τ. 51, όπως αυτή ορίζεται στο συνοδεύον την παρούσα τοπογρα¬ 
φικό διάγραμμα. 

Η παρούσα απόφαση να αναρτηθεί στο Κοινοτικό κατάστημα Πυργετού επί 
1 δνθήμερο μαζί με τό τοπογραφικό διάγραμμα που τη συνοδεύει για ενημέ¬ 
ρωση, ύστερα από τη δημοσίευσή της στην Εφημερίδα της Κυβερνήσεως. 

Λάρισα, 24 Μαρτίου 1989 

Ο Νομάρχης 
ΔΗΜ. ΚΟΥΚΟΥΛΑΚΗΣ 

-♦- 


Αριθ. ΤΠ οικ 1536 (4) 

Αναθεώρηση εγκεκριμένου σχεδίου εργατικών κατοικιών Αγ. Γεωργίου Πρέβε¬ 
ζας. 


Ο ΝΟΜΑΡΧΗΣ ΠΡΕΒΕΖΑΣ 


Έχοντας υπόψη: 

1) Τις διατάξεις περί διοικητικής αποκεντρώσεως. 

2) Το Ν.Δ. της 17.7.1923 «περί σχεδίων πόλεων κ.λπ.». 

3) Το Π.Δ. 183 (ΦΕΚ 70Α/5.6.86) «Έγκριση τροποποιήσεως και καθορι¬ 
σμός όρων και περιορισμών δόμησης από τους Νομάρχες». 

4) Το Νόμο 1032/1980 «περί συστάσεως Υπουργείου Χωροταξίας, Οικι¬ 
σμού και Περιβάλλοντος». 


5) Το Νόμο 1558/1985 (ΦΕΚ 137 Α/26.7.1985) άρθρο 27 αυτού για τη 
σύσταση του Υπουργείου Περιβάλλοντος, Χωροταξίας και Δημοσίων Έργων 
(ΥΠΕΧΩΔΕ). 

6) Τις διατάξεις του Ν. 1557/1985 «Γενικός Οικοδομικός Κανονισμός». 

7) Το Νόμο 1337/83 και ειδικότερα τις διατάξεις των άρθρων 7 και 43 
παρ. 3 όπως τροποποιήθηκε μ» το Ν. 1512/85 (άρθρο 8). 

8) Το από 12.10.1965 Π.Δ. εργατικών κατοικιών Αγίου Γεωργίου Πρέβε- 
ζας. 


9) Την από 20.10.1988 με αριθμό προη. 1885 γνωμοδότηση της 8ης Εφο¬ 
ρίας Βυζαντινών Αρχαιοτήτων Ιωαννίνων, 

10) Τη γνώμη του Συμβουλίου ΧΟΠ του Νομού που διατυπώθηκε στο πρα¬ 
κτικό 14ο/31.10.88. 

11) Το με αριθ. ΓΝ 268/22.11.88 έγγραφο Νομάρχη για επαναφορά του 
θέματος στο Συμβούλιο ΧΟΠ του Νομού. 

12) Τη γνώμη του Συμβουλίου ΧΟΠ που διατυπώθηκε στο πρακτικό του 
18ο/25.11.1988, αποφασίζουμε: 

Την έγκριση της Πολεοδομικής μελέτης αναθεωρήσεως του εγκεκριμένου 
σχεδίου πόλης οικισμού εργατικών κατοικιών Αγ. Γεωργίου, όπως φαίνεται στο 
συνημμένο διάγραμμα. Ειδικότερα ως προς τους όρους δόμησης, αποφασί¬ 
ζουμε: 

1) Στους χώρους με χαρακτηριστικό στοιχείο Ο.Τ. η χρήση γης είναι Αμιγής 
κατοικία σύμφωνα με το άρθρο 2 του από 23.2.87 Π.Δ/τος (ΦΕΚ 166Δ/ 
6.3.1987). Από τα περιεχόμενα του άρθρου 2 του πιο πάνω Π.Δ/τος απαγο¬ 
ρεύεται το υπ’ αριθ. 2 ξενώνες μικρού δυναμικού (περί τις 20 κλίνες). 

2) Η καλυπτόμενη επιφάνεια θα βρίσκεται μέσα στον πυρήνα που απεικονίζε¬ 
ται στο συνημμένο σχέδιο της αναθεωρήσεως. 

3) Συντελεστής δόμησης ορίζεται σε 1,6. 

4) Αριθμός ορόφων 3 (τρεις). 

5) Μέγιστο ύψος ορίζεται σε 10 μ (δέκα μέτρα). 

6) Υποχρεωτική στέγη με μέγιστο ύψος 2μ απαγορευμένης της δημιουργίας 
οιουδήποτε χώρου κύριας ή βοηθητικής χρήσης μέσα στο ύψος της στέγης. 

7) Υποχρεωτική κατασκευή ξύλινων κουφωμάτων θυρών και παραθύ¬ 
ρων. 

8) Οι χρωματισμοί των όψεων θυρών και παραθύρων πρέπει να εναρμονίζο- ' 
νται μεταξύ τους και με τους χρωματισμούς των υπαρχόντων κτισμάτων του 
ΟΕΚ. 

9) Απαγορεύεται η κατασκευή κτιρίου σε υποστηλώματα (ΡΙΕΟΤΙ5). 

Η παρούσα να δημοσιευθεί στην Εφημερίδα της Κυβερνήσεως χωρίς το διά¬ 
γραμμα και μετά τη δημοσίευση της να αναρτηθεϊ στον πίνακα ανακοινώσεων 
του ΤΠ και ΠΕ της Νομαρχίας μαζί με το σχετικό αυτής διάγραμμα επί 15 του¬ 
λάχιστον ημέρες. 

Ια. θεωρούνται άρτια τα οικόπεδα με όποιο εμβαδό παραχωρήθηκαν από 
τον ΟΕΚ στους δικαιούχους. 


Πρέβεζα, 19 Απριλίου 1989 

Ο Νομάρχης 
Β. ΣΙΟΥΜΑΛΑΣ 


ΑΝΑΚΟΙΝΩΣΕΙΣ 


. . (5) 

Ανακοίνωση παρακατάθεσης αποζημίωσης ρυμοτομητέας και προσκυρωτέας 
έκτασης στο Δήμο Αμαρουσίου. 

Η Ελλη σύζυγος Αθανασίου Μοσχολιού το γένος Νικολάου και Αικατερίνης 
Γιαννακοπούλου, οικοκυρά, κάτοικος Αμαρουσίου Αττικής, οδός Βορείου Ηπεί¬ 
ρου 50 κατέθεσε στο Ταμείο Παρακαταθηκών και Δανείων Κεντρική Υπηρεσία 
με το υπ αριθ. 218/21.4.1989 Γραμμάτιο Συστάσεως Παρακαταθήκης συνο¬ 
λικές δραχμές δύο εκατομμύρια τετρακόσιες πενήντα χιλιάδες (2.450.000) για 
αποζημίωση: 

α) Ρυμοτομητέας εκτάσεως 84,50 τ.μ. (δρχ. 1.690.000) και 

β) Προσκυρωτέας εκτάσεως 38 τ.μ. (δρχ. 760.000) για τμήματα ακινήτου 
που βρίσκεται στο Δήμο Αμαρουσίου στη θέση ΑΛΩΝΙΑ στην οδό Συγγρού Ο.Τ. 
197, που ρυμοτομήθηκαν και προσκυρώθηκαν δυνάμει της υπ’ αριθ. 5/1985 
πράξεως προσκυρώσεως, τακτοποιήσεως και αναλογισμού αποζημιώσεως 
λόγω ρυμοτομίας της Υπηρεσίας Πολεοδομίας του Δήμου Αμαρουσίου που κυ- 
ρώθηκε με την 1607/84/1.8.1975 απόφαση του Νομάρχη Διαμερίσματος 
Ανατολικής Αττικής. Η αποζημίωση υπολογίσθηκε με την καθορισθεΐσα προ¬ 
σωρινή τιμή μονάδος με την 1093/1987 απόφαση του Μονομελούς Πρωτοδι¬ 
κείου Αθηνών και είναι αποδοτέα στους δικαιούχους που θα αναγνωρι- 
σθούν. 

Το εκτεθέν 218/1989 Γραμμάτιο Συστάσεως Παρακαταθήκης του ΤΠΚΔ 
κατατέθηκε στη Συμβολαιογράφο Αθηνών Ζαφείρα Γερασίμου Σιμοπούλου— 
Ανδρέου εδρεύουσα στην Αθήνα Σόλωνος 125 με την υπ’ αριθ. 1850/ 
21.4.1989 πράξη καταθέσεως. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 21 Απριλίου 1989 

Ο πληρεξούσιος Δικηγόρος 
ΓΙΩΡΓΟΣ Δ. ΑΝΔΡΕΟΥ 

-Ψ- 


Ειδοποίηση για τη γενομένη παρακατάθεση αποζημίωσης για αναγκαστική 
προσκύρωση οικοπεδικών τμημάτων στο Μαρούσι. 

Σύμφωνα με το Ν.Δ. 797/71 γνωστοποιείται σε αυτούς που έχουν ή αξιώ¬ 
νουν δικαιώματα κυριότητας λόγω προσκυρώσεως (ανταλλαγή τμημάτων) επί 
δύο οικοπεδικών τμημάτων που βρίσκονται στο Μαρούσι Αττικής Ο.Τ. 197 
στην οδός Ανδρέα Συγγρού εκτάσεως 138 τ.μ. και 39,6 τ.μ. εμφαινομένων με 
τα στοιχεία 9.14.15.16.17.9. και 16.18.19.20.16 αντίστοιχα, στο από 
7.3.85 τοπογραφικό διάγραμμα του τεχνικού υπαλλήλου Δημ. Παπακωνστα¬ 
ντίνου που συνοδεύει την υπ’ αριθ. 5/1985 Πράξη Προσκυρώσεως Τακτοποιή¬ 
σεως και Αναλογισμού λογω Ρυμοτομίας του γραφείου πολεοδομικών εφαρμο¬ 
γών του Δήμου Αμαρουσίου, η οποία κυρώθηκε με την υπ’ αριθ. 1607-1.8.85 
απόφαση της Νομαρχίας Διαμερίσματος Ανατολικής Αττικής ότι: 

Κατατέθηκαν στο Ταμείο Παρακαταθηκών και Δανείων Αθηνών τα ποσά 
των δύο εκατομμυρίων επτακοσίων εξήντα χιλιάδων (2.760.000) δραχμών 
(Γραμμάτιο Παρακαταθήκης υπ’ αριθ. 214—21.4.89) και επτακοσίων ενενή¬ 
ντα δύο χιλιάδων (792.000) δραχμών, (Γραμμάτιο Παρακαταθήκης υπ’ αριθ. 
215 - 21.4.89) για τη προσκύρωση των παραπάνω οικοπεδικών τμημάτων 
αντίστοιχα, με βάση την τιμή μονάδος που καθορίστηκε προσωρινά από το Μο¬ 
νομελές Πρωτοδικείο Αθηνών με την υπ’ αριθ. 1093-26.10.87 απόφασή του. 

Τα προαναφερόμενα Γραμμάτια Παρακαταθήκης του Ταμείου Παρακαταθη¬ 
κών και Δανείων Αθηνών έχουν κατατεθεί στη Συμβολαιογράφο Αμαρουσίου 
Παρασκευή Λαζαράκου οδός 28ης Οκτωβρίου 26 Μαρούσι με την υπ’ αριθ. 
22061/21.4.89 πράξη κατάθεσης. 

Αθήνα, 24 Απριλίου 1989 
Οι ειδοποιούντες 

ΑΝΥΦΑΝΤΗ ΑΝΑΣΤΑΣΙΑ συζ. ΑΘΑΝΑΣΙΟΥ, 

ΚΥΡΙΑΖΗΣ ΠΑΝΑΓΙΩΤΗΣ του ΚΩΝ/ΝΟΥ, 

ΚΥΡΙΑΖΗΣ ΠΑΝΑΓΙΩΤΗΣ τουΤΕΩΡΓΙΟΥ 

■ -ψ-- 

ΔΙΟΡΘΩΣΕΙΣ ΣΦΑΛΜΑΤΩΝ 


Στη ΔΙΜ/Φ8.1/οικ. 3825/6.4.89 απόφαση του Αναπληρωτή Υπουργού 
Βιομηχανίας, Ενέργειας και Τεχνολογίας που δημοσιεύτηκε στο ΦΕΚ 210/ 
17.4.89 (τ.Δ ), διορθώνεται στη σελίδα 2197, 7ο στίχος της πρώτης στήληςό 
εσφαλμένος τίτλος «Ο ΥΠΟΥΡΓΟΣ ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕ¬ 
ΧΝΟΛΟΓΙΑΣ», στον ορθό «Ο ΑΝΑΠΛΗΡΩΤΗΣ ΥΠΟΥΡΓΟΣ ΒΙΟΜΗΧΑ¬ 
ΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ». 

(Από το Υπουρ. Βιομηχανίας, Ενέργειας και Τεχνολογίας) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


